Qayd etilishicha, bu boshqa jinoyatchilar uchun ogohlantirish bo‘lishi lozim. Foto: Afghan Urdu Afg‘oniston sharqidagi Jalolobod shahrida shina o‘g‘irlashda ayblangan erkak toliblar tomonidan sazoyi qilindi. Bu haqda Afghan Urdu yangiliklar resursi xabar berdi. “Jalolobodda ikkita shina o‘g‘irlagan erkak ushlandi. Shinalar o‘g‘rining bo‘yniga osib qo‘yildi va u shahar bo‘ylab sazoyi qilindi”, – deyiladi xabarda. Xabarga ilova qilingan suratda jip mashinasida bo‘yniga shinalar osilgan erkak qurollangan kishilar orasida turganini ko‘rish mumkin. Qayd etilishicha, bu boshqa jinoyatchilar uchun ogohlantirish bo‘lishi lozim. Toliblar avvalroq keskin choralar orqali mamlakatda tartib o‘rnatishlarini bildirgandi.